kardosdrur/scandi-wiki huggingface dataset:
Lisanak hosanak insonto sanak

Lisanak hosanak insonto sanak er en eksperimentalfilm instrueret af Karin Westerlund efter manuskript af Karin Westerlund.

Handling 
Lisanak Hosanak Insonto Sanak er et arabisk ordsprog, der betyder: Min tunge er min hest og passer jeg godt på den, passer den godt på mig.

Referencer

Eksterne henvisninger 
 

Danske film fra 1992

Eksperimentalfilm fra Danmark
Hae-Jin

Hae-Jin er en dansk portrætfilm fra 2006 med instruktion og manuskript af Lars Movin.

Handling 
Liselotte Hae-Jin Birkmose blev født i Sydkorea i 1969 og blev som spæd bortadopteret til Danmark. I 1997 fik Liselotte de første oplysninger om sin koreanske familie, og to år efter mødte hun første gang sin biologiske mor i Seoul. Filmen følger Liselotte over en periode på fem år, fra rejsen til Korea i 1999 via flere rejser til både Korea og USA, hvor hun møder sine koreanske søstre, onkler og bedsteforældre, og frem til 2004, hvor Liselottes mor indvilger i at fortælle sin side af historien. Parallelt med filmens hovedspor, hvor Liselotte reflekterer over den identitetsmæssige betydning af at kende sine rødder og af at leve med flere kulturer, følges hendes arbejde som formand for Korea Klubben, en forening for voksne koreanske adopterede i Danmark.

Referencer

Eksterne henvisninger 
 

Danske film fra 2006

Portrætfilm fra Danmark
Min mors kærlighed

Min mors kærlighed er en kortfilm instrueret af Nicolo Donato efter manuskript af Jeanette Nordahl og Nicolo Donato.

Handling 
Louise er en ung sygeplejerske sidst i 20'erne. Hun har i de sidste mange år ikke talt med sin mor, Anette, grundet morens alkoholmisbrug. Men en aften, da Louise er på arbejde, bliver en højgravid Anette indlagt efter en bilulykke.

Referencer

Eksterne henvisninger 
 

Danske film fra 2005

Kortfilm fra Danmark
Nu skal vi more os

Nu skal vi more os er en ungdomsfilm instrueret af Emil Falke efter manuskript af Jonas Berlin, Emil Falke.

Handling 
Lucas fylder 18 år, og det skal fejres i stor stil. Et stort diskotek er lejet, der er piger på gæstelisten, og Joey Moe kommer og spiller. Alt er parat til årets fest. Nu mangler han bare, at der kommer nogle gæster. Særligt én fylder hans tanker.

Referencer

Eksterne henvisninger 
 

Danske film fra 2013

Ungdomsfilm fra Danmark
Ska' vi være kærester?

Ska' vi være kærester? er en børnefilm instrueret af Birger Larsen efter eget manuskript.

Handling 
Ludvig og Alice er kærester. Det vil sige, at det er de nu ikke rigtigt, for så skal der jo kysses, og det synes Ludvig er decideret ulækkert. Men man kan da give hinanden det bedste, man ejer, i kærlighedspant. For at få Alices halskæde med sølvhjertet, skal Ludvig rappe "Under den hvide bro", og det kan han ikke nå, da han skal spille flygel til lilleputkoncerten. Ludvigs fingre flagrer flygtigt over tangenterne til dirigentens store irritation, men da Alice dukker op i koncertsalen, lyder "Le Coeur d'Argent", som den skal - og lidt til.

Noter

Eksterne henvisninger 
 

Danske film fra 1996

Børnefilm fra Danmark
Rastløs i paradis

Rastløs i paradis er en dokumentarfilm instrueret af Olavi Linna efter manuskript af Erlend Loe.

Handling 
Lykken! Kan den findes alle steder? Vi er i Solf, en lille søvnig by i det vestlige Finland, hvor instruktøren er vokset op sammen med sin mor og lillebror Kyösti. Begge brødre forlod byen i en tidlig alder for at udforske mulighederne i det store spændende udland - og for aldrig at vende tilbage ... Men efter ti år beslutter Kyösti (29) sig pludselig for at flytte tilbage til Solf. Kyösti møder sin gamle ven Stoggi, som aldrig har forladt byen til trods for, at han har cyklet, hvad der svarer til fire gange jorden rundt på sin kondicykel. Sammen prøver de at finde lykken. »Rastløs i Paradis« handler om en by, en bror og en helvedes masse kilometer på en kondicykel.

Referencer

Eksterne henvisninger 
 

Danske film fra 2009

Dokumentarfilm fra Danmark
Bryllupsnatten

Bryllupsnatten er en kortfilm instrueret af Mads Tobias Olsen efter eget manuskript.

Handling 
Længe har Irene og Verner været døde og begravede, men deres kærlighed lever med så stor en kraft at de én gang om året, på selve deres bryllupsnat, kan forlade graven og kaste sig i hinandens arme... hvis de ellers kan holde til det. En romantisk zombie-musical-komedie om arme stakler, og om Kærlighed der er stærkere end Døden.

Referencer

Eksterne henvisninger 
 

Danske film fra 1997
Kortfilm fra Danmark
Hattens dronning

Hattens dronning er en dansk dokumentarfilm fra 1996, der er instrueret af Niels Grønlykke og Jesper Boye efter manuskript af sidstnævnte.

Handling 
Madame Schakie blev født i Paris i et excentrisk boheme-miljø. Hun blev uddannet modist, hattemagerske, og lavede sig en niche med sine eksklusive, håndlavede papirhatte, som hun fremstiller til de store cabaretter og hoteller i udlandet. Vi ser, hvordan hattene fremstilles i de mere ydmyge værksteder, og hvordan kollektionen præsenteres på Londons bedste hoteller og apoteosen - nytårsaften!

Referencer

Eksterne henvisninger 
 

Danske film fra 1996

Dokumentarfilm fra Danmark
Bewilderbeast

Bewilderbeast er en kortfilm fra 2011 instrueret af Balder Skånström-Bo efter manuskript af Tommy Oksen og Balder Skånström-Bo.

Handling 
Mads keder sig i sit trygge og forudsigelige liv, indtil det pludselig tager en uventet drejning. Familiens vanvittige læge opfordrer ham til at stikke af fra idyllen, realisere sig selv og finde sin passion. Det gør han med skræmmende entusiasme.

Referencer

Eksterne henvisninger 
 

Danske film fra 2011

Kortfilm fra Danmark
Bag lukkede døre

Bag lukkede døre er en kortfilm instrueret af Jonas Poher Rasmussen efter eget manuskript.

Handling 
Mads sidder i sin vindueskarm. Han har siddet her længe. Han kigger ud på livet, der fortsætter i hastig fart uden hans deltagelse. Han sidder i undertøj. Det kan ikke betale sig at tage tøj på. Han kommer alligevel ikke ud.

Referencer

Eksterne henvisninger 
 

Danske film fra 2008

Kortfilm fra Danmark
Taber!

Taber! er en kortfilm instrueret af Jessica Nilsson efter manuskript af Jessica Nilsson og Annette Finnsdottir.

Handling 
Mads var engang en berømt punkmusiker. Nu har han sceneskræk og er på røven. Ingen af hans gamle kammerater vil kendes ved ham. Undtagen Lone, som nu kalder sig Marylou. Hun er vild og kører rundt i en flot bil. Hun har altid været forelsket i Mads, og hun er stadig vild med hans musik. For hende er han stadig den, han altid har været, og for første gang i lang tid får Mads øje på andet end sin egen elendighed.

Referencer

Eksterne henvisninger 
 

Danske film fra 1998

Kortfilm fra Danmark
Magten over livet

Magten over livet er en kortfilm instrueret af Mette Rix efter manuskript af Mette Rix.

Handling 
Magten over Livet er et portræt af to voksne mennesker, en voldsmand og en voldsramt kvinde, for hvem vold har været en stor del af deres parforhold. De to hovedpersoner fortæller nøgternt og med en stor portion selverkendelse, om hvordan de ønsker at slippe ud af det voldsmønster, der har holdt dem fanget. De længes begge mod et liv uden vold og hvor kærligheden kan slå faste rødder. Vejen er lang og fortiden er svær at slippe væk fra.

Referencer

Eksterne henvisninger 
 

Danske film fra 2008

Kortfilm fra Danmark
Forestillingen om et ukompliceret liv med en mand

Forestillingen om et ukompliceret liv med en mand er en dansk kortfilm fra 2006, der er skrevet og instrueret af Jørgen og Ib Kastrup efter Helle Helles roman af samme navn.

Handling 
Susanne (Rikke Louise Andersson) arbejder i et hospitalskøkken, mens kæresten Kim (Jacob Cedergren) skriver på sin første roman. Susanne drømmer om et liv som sin gravide kollega Ester (Maria Würgler Rich). Men en dag fortæller Ester, at hun har forladt sin kæreste, som har været hende utro. Til Kims irritation giver Susanne Ester lov til at overnatte på sofaen. Dage blive til uger, Kim og Ester har mere tilfælles, end man umiddelbart skulle tro, og Susanne føler sig hurtigt isoleret og tilsidesat.

Medvirkende 
 Rikke Louise Andersson - Susanne
 Jacob Cedergren - Kim
 Martin Buch - Luffe
 Maria Würgler Rich - Ester
 Martin Hestbæk - Dennis
 Dar Salim - taxachauffør

Referencer

Eksterne henvisninger 
 

Danske film fra 2006

Kortfilm fra Danmark
Haletudsen

Haletudsen er en dansk kortfilm fra 2004 med instruktion og manuskript af Bo Dalum.

Handling 
Malous far er frømand. Da han bliver meldt savnet, trækker moderen sig ind i sig selv, og Malou må tackle sin sorg på egen hånd. Hun lader som om faderen leger gemmeleg, og at hun skal finde ham.

Medvirkende 
 Kirstine Andersen - Malou
 Kim Sønderholm - Malous far
 Suzanne Darmer - Malous mor
 Jens Arentzen - Betjent
 Mirza Ekinovic - Soldat i mareridt
 Tao Hildebrand - Soldat
 Søren Brunsgaard Petersen - Ældre politimand
 Emil Rørbye - 'Yngre politimand'''

Referencer

Eksterne henvisninger 
 

Danske film fra 2004

Kortfilm fra Danmark
The Ghost Of Piramida

The Ghost Of Piramida er en dokumentarfilm instrueret af Andreas Koefoed efter manuskript af Andreas Koefoed og Jacob Schulsinger.

Handling 
Man bliver lige dele forbløffet og fascineret, når man første gang oplever Piramida, den russiske mineby på Svalbard, der står ubeboet tilbage, som var den et fiktivt scenarie af tiden efter 3. verdenskrig. Menneskene er borte, men de minimalistiske betonboligblokke står tilbage og vidner om det liv, der var. Her går det danske band Efterklang i land for at indsamle stedets melankoli og sjæl i form af små lydbidder, der danner rammen om deres seneste album, "Piramida". Flankeret af deres fåmælte og ikke synligt imponerede russiske guide går gruppen på jagt i de tomme bygninger, imens filmen tager os med tilbage til en svunden tid, hvor Piramida blomstrede, og de tilflyttede russiske minearbejdere og deres familier levede i et sovjetisk parallelsamfund langt væk fra moderlandets rædsler.

Referencer

Eksterne henvisninger 
 

Danske film fra 2012
Dokumentarfilm fra Danmark
Et kunstværk bliver til

Et kunstværk bliver til er en dansk dokumentarfilm fra 1945 med instruktion og manuskript af Mathilius Schack Elo.

Handling 
Filmen følger en skulpturs tilblivelse fra de første skitser gennem udformningen i atelieret, til gipsafstøbningen kan tages ud af formen.

Referencer

Eksterne henvisninger 
 

Danske film fra 1945

Dokumentarfilm fra Danmark
Træk af storkenes liv

Træk af storkenes liv er en undervisningsfilm instrueret af C.H. Helm efter manuskript af C.H. Helm.

Handling 
Man følger storken fra dens ankomst i Danmark i april til dens afsked. Fra tårnet på Ribe Domkirke kan man se otte storkereder.

Referencer

Eksterne henvisninger 
 

Danske film fra 1938

Undervisningsfilm fra Danmark
Kulturkatedraler: Halden fængsel

Kulturkatedraler: Halden fængsel er en dansk dokumentarfilm fra 2014 med instruktion og manuskript af Michael Madsen.

Handling 
Man kan dømme et samfund på hvordan det behandler sine fanger, sagde Dostojevskij. Halden fængsel bliver kaldt "Verdens mest humane fængsel", og er tegnet af den danske arkitektstue Erik Møller Arkitekter. Kan en bygning i sig selv være med til at gøre dem, der opholder sig i den, til bedre mennesker? Fængslet huser nogle af Norges farligste fanger, og filosofien er, at design og arkitektur skal medvirke til at drabs- og voldtægtsforbrydere kommer ud som gode samfundsborgere. Hvordan påvirker det en indsat, at der ikke er gitre for vinduerne? Eller at der er store panoramavinduer med udsigt over naturen, og store mængder kunst i bygningen? Og er det kun æstetik, eller påvirker selve udformningen af rummene - akustikken, teksturen, luften - menneskerne, der kommer ind i, og som er nødt til at leve i bygningen? Kan et fængsel nogensinde blive humant?

Referencer

Eksterne henvisninger 
 

Danske film fra 2014

Film fra Danmark (administrationskategori)
Dokumentarfilm fra Danmark
Kinnemor & kærligheden

Kinnemor & kærligheden er en dansk dokumentarfilm fra 2001 med instruktion og manuskript af Christine Raarup.

Handling 
Man kan ikke tæmme en fugl med sådan et vingefang, så stopper livet. Sagt om Kinnemor, maleren Kirsten Høm, der i alder af 90 år stadig føler sig ung indeni og er fuld af anarkistisk frihedstrang. Dokumentaristen Christine Raarup har igennem fem år fulgt den vitale dame, som med humor og klarsyn beretter om sin livslange jagt på kærligheden. Undervejs i filmforløbet dropper Kinnemor pludselig 'plagehjemmet', som hun kalder det, for at flytte hjem og forsøge at finde sin gamle kæreste. En portrætfilm fyldt med stor ømhed - ikke mindst i scenerne med Kinnemor og hendes hengivne søn, fotografen Jesper Høm, der med ét gik bort før moderen.

Referencer

Eksterne henvisninger 
 

Danske film fra 2001
Dokumentarfilm fra Danmark
Klara - Tanker Fra Tajgaen

Klara - Tanker Fra Tajgaen er en dansk dokumentarfilm fra 2004, der er skrevet og instrueret af Ida Grøn.

Handling 
"Man skal overleve naturligt - "livet trodser alle farer", som Ostrovskij skrev, eller hvem det nu var der skrev det". Klara tilhører et sibirsk naturfolk, evenkerne, som oprindeligt rejste rundt i tajgaen med telte og levede af jagt. Trods sine 53 år er hun pensioneret og har boet hele sit liv 1100 km inde i tajgaen, Sibirien, i en lille landsby på 10 huse, hovedsageligt beboet af evenker.

Referencer

Eksterne henvisninger 
 

Danske film fra 2004

Dokumentarfilm fra Danmark
Fart dræber

Fart dræber er en kortfilm instrueret af Trine Piil Christensen efter manuskript af Trine Piil Christensen.

Handling 
Man tager en revisor og et brudepar i en lyseblå cadillac, en tatoveret motorcykelfreak og en blondine i en gammel Lada, en fin udstillingshund med stamtavlen i orden og et frækt omstrejfende gadekryds. Man placerer de to- og firbenede væsener i en jysk landsby, og man lader hundene løbe efter hinanden - og vups, så har man en komedie i et højt tempo.

Referencer

Eksterne henvisninger 
 

Danske film fra 1996

Kortfilm fra Danmark
Manenberg

Manenberg er en dokumentarfilm instrueret af Karen Waltorp, Christian Vium efter manuskript af Karen Waltorp, Christian Vium.

Handling 
Manenberg er en forstad til Cape Town, som blev bygget under apartheid-regimet for at huse sorte familier med lav indkomst. I dag et nedslidt og overbefolket slum-område med enorme sociale problemer, hvor udsigten til at blive gangster er større end udsigten til at skabe noget nyt i ruinerne af fortiden - men også med stærke bånd imellem beboerne i de faldefærdige rækkehuse.

Referencer

Eksterne henvisninger 
 

Danske film fra 2010

Dokumentarfilm fra Danmark
Til far

Til far er en personlig dokumentarfilm instrueret af Mathias Broe som også har skrevet manuskript.

Handling 
Mange familier døjer med alkoholisme, og for mange er det et tabu. "Til far" viser, hvordan alkoholisme påvirker familien indefra. Gennem en personlig fortælling får vi indblik i, hvor let alkoholisme kan ødelægge et forhold far og søn imellem, men også hvordan håb og frustration går hånd i hånd i kampen mod sygdommen.

Referencer

Eksterne henvisninger 
 

Danske film fra 2011

Dokumentarfilm fra Danmark
Ungdomsfilm fra Danmark
Tyrekalven Baldur

Tyrekalven Baldur er en børnefilm instrueret af Adam Schmedes efter manuskript af Peter I. Lauridsen, Dorthe Rosenørn Schmedes, Bor Thierry.

Handling 
Mange nyfødte tyrekalve slås ihjel, fordi det ikke er rentabelt at opfodre dem. Den praksis har man ikke på gården, hvor Baldur fødes. En anden nyfødt tyrekalv afvises af sin mor. De to kalve sættes i bås ved siden af hinanden. Forskellen på de to er slående; Baldur er temperamentsfuld, den anden er rolig. De to får en stedmor, en sutteko, som har født de kalve, hun skal. Suttekoen er ikke tilfreds med at blive taget ud af flokken for at blive stedmor, og de andre køer brøler deltagende, mens de følger med i, hvad der sker. Sammen tilbringer de tre sommeren på en mark langt fra gården. De to kalve er koen sidste job, inden hun skal slagtes. Baldur kommer på en tyrestation, og hans sædkvalitet vil afgøre hans videre skæbne. Kun de bedste bliver avlstyre. Den anden kalv slagtes, 1 år gammel. Filmen viser en del af køernes indre verden, deres følsomhed, fællesskab og nænsomheden, når to nyfødte tyrekalve mødes.

Referencer

Eksterne henvisninger 
 

Danske film fra 2006

Børnefilm fra Danmark
Student i Danmark

Student i Danmark er en dokumentarfilm instrueret af Nicolai Lichtenberg efter manuskript af Ingolf Boisen, Jørgen Fabricius og Finn Methling.

Handling 
Mange studenter kæmper under vanskelige vilkår for at få tid, råd og ro til at gennemføre deres studium. Filmen viser forskellige studentertyper og fortæller om studentens tilværelse, som den den former sig bag den til tider festlige ydre form, som immatrikulationen eller "studillefest". Studenten som natportier, avissælger eller typograf møder vi, og også den ensporede student, hvis største problem er tiden. Foran dem alle står den eksamen, der skal klares, og som de må sætte hele deres kraft ind på. Med det akademiske håndtryk slutter filmen – og med rektors ord om det demokratiske samfunds store interesse i, at alle med evne får mulighed for at studere.

Referencer

Eksterne henvisninger 
 

Danske film fra 1954
Dokumentarfilm fra Danmark
Hvor kragerne vender

Hvor kragerne vender er en dansk børnefilm fra 2008, der er instrueret af Jesper Troelstrup efter manuskript af ham selv og Aida Riberholt-Rischel.

Handling 
Marcus gider ikke familiens feriehygge. Han stikker af og forfølger en krage gennem et romantisk sommerlandskab og kommer til sidst til Åges gård. Her fascineres han af den gamle, gnavne bondes store samling af skydevåben, men der er noget helt galt på gården.

Medvirkende 
 Kenneth Ljungkvist - Marcus
 Ulver Skuli Abildgaard - Åge
 Frank Gundersen - Entreprenør

Referencer

Eksterne henvisninger 
 

Danske film fra 2008

Børnefilm fra Danmark
Hjem til jul

Hjem til jul er en dansk kortfilm fra 1988 med instruktion og manuskript af Anne Wedege.

Handling 
Maria besøger sine forældre juleaften. Forventningerne til denne aften er så store, at den kun kan udvikle sig til en fiasko. En tragi-komisk skildring af familielivet.

Referencer

Eksterne henvisninger 
 

Danske film fra 1988

Kortfilm fra Danmark
Julefilm fra Danmark
Dansksprogede film
Således skete det

Således skete det er en kortfilm instrueret af Tea Lindeburg efter manuskript af Tea Lindeburg.

Handling 
Marie og hendes mor bor alene i et mørkt hus på landet. Marie bærer på en stor hemmelighed og da moderen opdager det, er Marie tvunget til at tage et valg. Mellem tro og arv.

Referencer

Eksterne henvisninger 
 

Danske film fra 2004

Kortfilm fra Danmark
Nedtællinger

Nedtællinger er en kortfilm instrueret af Charlotte Brodthagen, Charlotte Brodthagen efter manuskript af Charlotte Brodthagen, Charlotte Brodthagen.

Handling 
Marie og Rune mødes og forelsker sig. I seks sekvenser bliver vi ledt igennem deres forhold bagfra - fra det der gør mest ondt til den søde begyndelse. Selvom livet leves forlæns, forstås det baglæns.

Referencer

Eksterne henvisninger 
 

Danske film fra 2012

Kortfilm fra Danmark
Afvej (kortfilm)

Afvej er en kortfilm instrueret af Malou Reymann efter eget manuskript.

Handling 

Marie, som er kræftlæge, forsøger at bevare en balance mellem sit krævende arbejde og sit familieliv med mand og børn derhjemme. Da hun opdager at hun er gravid, håndterer hun det med sin vanlige effektivitet. Men belastningen er alligevel større, end hun forudså, og hun må kæmpe for at holde sammen på sig selv og familien.

Referencer

Eksterne henvisninger 
 

Danske film fra 2015
Kortfilm fra Danmark
Hemmeligheder

Hemmeligheder er en dansk kortfilm fra 1997, der er instrueret af Jørn Faurschou efter manuskript af Randi Lindeneg.

Handling 
Marika og Helle er lige blevet studenter. De har taget arbejde i Helles fars bar for at spare sammen til en rejse til Australien. Marika møder Mads, og sød musik opstår, men alligevel er Marika underligt afvisende. Helle er på stoffer, og hendes rastløse, tiltagende misbrug får gradvis rejseplanerne til at smuldre. Men Marika bærer på en næsten ubærlig hemmelighed. Hun må bare væk fra Danmark. Væk fra Helles far.

Medvirkende 
 Helle Fagralid - Marika
 Laura Drasbæk - Helle
 Nikolaj Coster-Waldau - Mads
 Nina Gunke
 Peter Hesse Overgaard
 Bob Anders Petersen

Referencer

Eksterne henvisninger 
 

Danske film fra 1997

Kortfilm fra Danmark
Erik Hansen og Marmorbroen

Erik Hansen og Marmorbroen er en dansk dokumentarfilm fra 2005, der er instrueret af Nils Vest efter eget manuskript.

Handling 
Marmorbroen i København er opført i årene 1739-1745, efter tegninger af hofbygmester Nicolai Eigtved. Ved restaureringen af broen 1970-1995 var Erik Hansen projekterende arkitekt. Her fortæller han om overvejelserne, der gik forud og om arbejdsprocessen, med særlig vægt på sandstenspavillonerne.

Referencer

Eksterne henvisninger 
 

Danske film fra 2005

Dokumentarfilm fra Danmark
Martes

Martes er en dokumentarfilm instrueret af Elina Cullen efter manuskript af Elina Cullen.

Handling 
Marte: Mar'te - spansk. a) græsk krigsgud: b) jordens nærmeste planet; -, tirsdag. Krigsgudens Mars' farve er rød.

Referencer

Eksterne henvisninger 
 

Danske film fra 1995

Dokumentarfilm fra Danmark
Martin Andersen Nexø - et portræt af min oldefar

Martin Andersen Nexø - et portræt af min oldefar er en portrætfilm instrueret af Stine Korst efter eget manuskript.

Handling 
Martin Andersen Nexø er kendt af de fleste danskere for romanerne »Ditte Menneskebarn« og »Pelle Erobreren«, der også er filmatiseret af Bille August. Denne dokumentarfilm tegner et portræt af forfatteren, politikeren og mennesket Nexø set fra et oldebarns synsvinkel. I filmen medvirker Nexøs yngste barn May Nexø Hahn, redaktøren og forfatteren Børge Houmann, samt kulturhistorikeren Morten Thing, der fortæller om Nexøs kulturelle og politiske samtid. Martin Andersen Nexø døde som æresborger i den østtyske by Dresden i 1954, og filmen rummer en lang række arkivoptagelser fra Martin Andersen Nexøs liv og de mange rejser, helt tilbage til Sovjetunionen i 1922.

Referencer

Eksterne henvisninger 
 

Danske film fra 1998

Portrætfilm fra Danmark
Wanker

Wanker er en kortfilm instrueret af Niels Holstein Kaa efter eget manuskript.

Handling 

Martin, 16, er startet på sportsefterskole og bor på værelse med barndomsvennen Søren. Martin har et brændende ønske om at blive populær på skolen, men det står hurtigt klart, at det er svært med Søren ved hans side. Martin må nu beslutte, hvor langt han er villig til at gå for at blive en succes.

Referencer

Eksterne henvisninger 
 

Danske film fra 2012
Kortfilm fra Danmark
Mathias skal i skole

Mathias skal i skole er en børnefilm instrueret af Lars Gudmund Hansen efter eget manuskript.

Handling 
Mathias er 6 år og skal begynde i børnehaveklasse til sommer, men hans bedste ven skal ikke med, for han skal flytte. Kan man så finde nogle nye venner? Og skal man kunne læse, når man kommer i skole? Og driller de store børn i skolegården? Der er nok at tænke over, men Mathias glæder sig alligevel. For når man skal i skole, så er man rigtig stor! Springet fra børnehave til skole er den største forandring i mange små børns liv. Fra at være de største til at blive de mindste. Fra de voksnes favn til skolegårdens junglelov. Fra fri leg til målrettet læring med numsen placeret på en stol. En film for alle, der skal i skole eller lige er kommet det, og for deres familie og pædagoger, der selv har været børn en gang.

Referencer

Eksterne henvisninger 
 

Danske film fra 2005

Børnefilm fra Danmark
En eftermiddag

En eftermiddag er en dansk kortfilm fra 2014, der er instrueret af Søren Green efter manuskript af ham selv og Tomas Lagermand Lundme.

Handling 
Mathias og Frederik er på vej hjem fra skole. De er gode venner, men for Mathias er der mere end venskab på spil. Han har besluttet, at det er dagen, hvor han fortæller Frederik, at han er forelsket i ham. Uanset hvad Frederiks reaktion vil være, er det et skridt, der vil påvirke deres forhold for altid. Er Mathias klar til at tage det første skridt?

Referencer

Eksterne henvisninger 
 

Danske film fra 2014

Kortfilm fra Danmark
LGBT-relaterede film fra Danmark